Къэбэрдей-Балъкъэр Республикэм и Iэтащхьэм и къалэнхэр пIалъэкIэ зыгъэзащIэ КIуэкIуэ К. В. Адыгэхэм я махуэм теухуа и хъуэхъу
Къэбэрдей-Балъкъэрым и цIыхухэу пщIэ зыхуэсщIхэ!
Адыгэхэм я махуэмкIэ си гуапэу сынывохъуэхъу!
Мы махуэшхуэр адыгэ лъэпкъым къикIуа тхыдэ гъуэгуанэм и дамыгъэщ икIи абы къыхощ мамырыгъэм, гуапагъэм, лэжьыгъэм ар сытым дежи зэрыхуэунэтIар. Мы махуэм зэкъуегъэувэ адыгэ лъэпкъым, абы и къэкIуэнум псэкIэ тегузэвыхь цIыху псори. Адыгэхэр дэнэ щIыпIэ щымыпсэуми, езыхэм я хэкуу адэжьхэм я щIыналъэр къалъытэ. Абы къыхэкIыу адыгэ лъэпкъыр, абы и бзэр, щэнхабзэр, дуней тетыкIэр хъумэныр жэуаплыныгъэшхуэ зыпылъ къалэнщ. Ди къэралым лъэпкъ куэду зэхэт и цIыхубэм ящIыгъуу адыгэхэр хущIокъу Урысейр лъэщу зэрыщытынум икIи Хэкум ис лъэпкъ псори къызэтенэнымкIэ ар шэсыпIэу зэрыувыр къагуроIуэ.
Быдэу си фIэщ мэхъу Къэбэрдей-Балъкъэрым щыпсэу лъэпкъхэм яку дэлъ зэныбжьэгъугъэмрэ зэгурыIуэныгъэмрэ гъэбыдэнымкIэ а махуэшхуэр хэкIыпIэ лъэщу зэрыщытыр.
Си гуапэщ мамырыгъэ, фIыгъуэ, ефIэкIуэныгъэ фиIэну.
